Diari Oficial de la Generalitat Valenciana


Sumari del DOGV 9549, del 08-03-2023 (2023/2093)

RESOLUCIÓ de 23 de febrer de 2023, de la directora general de Personal Docent, per la qual, en execució de sentència judicial, s'inclou un aspirant en la llista de persones seleccionades en el procediment selectiu per a ingrés a cossos docents convocat per l'Ordre 7/2019, de 28 de febrer, de la Conselleria d'Educació, Investigació, Cultura i Esport.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9549

Data del DOGV
:   08-03-2023

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2023/2093


Data del document
:   23-02-2023

Organisme emissor
:   Conselleria d'Educació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Cultura i Esport
    * concurs administratiu
    * concurs administratiu

RESOLUCIÓ de 23 de febrer de 2023, de la directora general de Personal Docent, per la qual, en execució de sentència judicial, s'inclou un aspirant en la llista de persones seleccionades en el procediment selectiu per a ingrés a cossos docents convocat per l'Ordre 7/2019, de 28 de febrer, de la Conselleria d'Educació, Investigació, Cultura i Esport. [2023/2093]  
 Per Ordre 7/2019, de 28 de febrer, de la Conselleria d'Educació, Investigació, Cultura i Esport (DOGV núm. 8498), es va convocar procediment selectiu d'ingrés a cossos docents, en el qual va participar José Francisco García Verdú, pel cos de professors de Música i Arts Escèniques, davant el tribunal A1 de l'especialitat de Piano.  
No havent resultat seleccionat, va interposar recurs d'alçada davant la Direcció General de Personal Docent i, contra la seua desestimació, recurs contenciós administratiu davant el Tribunal Superior de Justícia de la Comunitat Valenciana, el qual va dictar sentència núm. 674/2022, de data 27 de setembre de 2022, en la decisió del qual afirma:  
Estimar parcialment el recurs contenciós administratiu núm. 494/2019, interposat per Francisco José García Verdú, contra la Resolució de la directora general de Personal Docent de la Conselleria d'Educació de 10.12.2019, que desestima els recursos d'alçada deduïts davant de la valoració definitiva de la fase de concurs de mèrits del tribunal A1, de l'especialitat de piano, en el procediment selectiu d'ingrés per a la provisió de vacants en el cos de professors de música i arts escèniques convocat per l'Ordre 7/2019 de 28 de febrer de la Conselleria d'Educació i contra la llista d'aspirants que han superat el concurs oposició, anul·lant parcialment aquestes i reconeixent el dret de l'actor al fet que s'incremente la seua valoració en la fase de concurs i total corresponent amb la valoració dels títols de “Màster en ensenyaments artístics superiors d'interpretació solista realitzat en el Centre Privat Autoritzat Katarina Gurska” i de “màster en professorat d'Educació Secundària Obligatòria i Batxillerat, Formació Professional i Ensenyament d'Idiomes en l'especialitat de música de la Universitat d'Alacant”, amb els efectes econòmics i administratius que d'això puguen derivar-se.  
  
Aplicant la valoració reconeguda judicialment en l'apartat 2.2.1 del barem de mèrits i feta la ponderació prevista en la base 9 de la convocatòria, el senyor García Verdú obté una puntuació global de 6,7330 punts.  
  
En virtut d'allò que s'ha exposat, resolc:  
  
Primer  
En execució de la sentència núm. 674/2022 del Tribunal Superior de Justícia de la Comunitat Valenciana, modificar la llista de persones aspirants que han superat les proves selectives convocades per l'esmentada Ordre 7/2019, en el sentit d'incloure en aquesta Francisco José García Verdú, pel cos de professors de Música i Arts Escèniques en l'especialitat de Piano, amb una nota final de 6,7330 punts.  
  
  
Segon  
Atés que el senyor García Verdú va superar el procés selectiu convocat per Ordre 22/2020, de 23 de novembre, pel mateix cos i especialitat, de conformitat amb el que es preveu en l'article 51 de la Llei 39/2015, d'1 d'octubre, del procediment administratiu comú de les administracions públiques, és procedent la conservació de tots els tràmits posteriors.  
  
Conseqüentment, correspon remetre al Ministeri d'Educació i Formació Professional la proposta per a retrotraure els efectes econòmics i administratius del seu nomenament com a funcionari de carrera del cos de professors de Música i Arts Escèniques, en l'especialitat de Piano, a data d'1 de setembre de 2020, igual que la resta d'aspirants ingressats per la mateixa convocatòria, de conformitat amb el que es preveu en la Resolució de 29 d'octubre de 2020, de la Direcció General de Personal Docent, per la qual s'aprova l'expedient del procediment d'ingrés a cossos docents, convocat per la citada Ordre 7/2019, de 28 de febrer.  
  
Contra la present resolució podrà promoure's, per les parts legitimades, un incident d'execució de sentència, davant el Tribunal Superior de Justícia de la Comunitat Valenciana, de conformitat amb el que es disposa en els articles 109 i concordants de la Llei 29/1998, de 13 de juliol, de la jurisdicció contenciosa administrativa.  
  
València, 23 de febrer de 2023.- La directora general de Personal Docent: M. Ángeles Herranz Ábalos.